Kåre Ingmar Berg
Store norske leksikon,Medisin,Helse og samfunn,Medisinsk historie
Kåre Ingmar Berg var en norsk lege. Han ble cand.med. 1957, dr.med. 1964 og Norges første professor i medisinsk genetikk i 1967. Han var professor ved Universitetet i Oslo 1967-2002 og etablerte landets første kliniske avdeling for medisinsk genetikk ved Ullevål sykehus i 1976.
I 1963 oppdaget han Lp(a)-systemet, som er et lipoprotein som sammen med andre risikofaktorer, særlig LDL-kolesterol, gir økt risiko for hjerte- og karsykdommer. I 1970 fikk han Anders Jahres pris for yngre medisinske forskere (delt pris). Han hadde flere internasjonale forskningsoppdrag og tillitsverv. Les mer i Store norske leksikon medisinsk historie medisinsk genetikk Eksterne lenker Minneord i Tidsskrift for Den norske legeforening (2009) Biografi i Norges leger (1996)